Barcelona na gaf da kafa tarihi a gasar La liga - Wasanni - RFI
Barcelona na gaf da kafa tarihi a gasar La liga
Daga Nura Ado Suleiman wanda aka wallafa 07-05-2018 Wanda aka canza zuwa 07-05-2018 A 11:56
'Yan wasan kungiyar Barcelona bayan kammala fafatawa da Real Madrid a wasan La liga da aka tashi 2-2. Reuters
Kungiyar Barcelona ta ci gaba da kare kokarin da take yi na kafa tarihi a gasar La liga na kammala wasaninta ba tare da ta yi rashin nasara ba, bayan da aka tashi 2-2 tsakaninta da abokiyar hamayya Real Madrid Camp Nou.
Suarez da Lionel Messi ne suka zurwa Barcelona kwallayenta, yayinda Cristiano Ronaldo da kuma Gareth Bale suka ci wa Madrid nata.
Har yanzu dai akwai ragowar wasanni guda biyu da suka ragewa Barcelona kafin ta tabbatar da kafa sabon tarihin na zama kungiya a gasar La liga ta farko da ta kammala kakar wasa ba tare da an samu nasara akanta ba.
A bangaren ‘yan kungiyar Real Madrid a iya cewa hantarsu ta dan kada yayin wasan bayanda Cristiano Ronaldo ya samu rauni akan idon sawunsa a lokacin da ya zura kwallon farko a ragar Barcelona.
Amma daga bisani mai horar da kungiyar ta Madrid Zinaden Zidane ya bayyana kwarin gwiwar Ronaldo Zai mumure ya kuma samu buga wasan karshe na cin kofin zakarun turai da zasu fafata da Liverpool a ranar 26 ga watan Mayu.
Bamu fidda ran lashe kofin gasar La …
Muna fuskantar kalubale a kakar wasa …
Espanyol ta lallasa Madrid karon farko …